kardosdrur/scandi-wiki huggingface dataset:
SimCorp

SimCorp er et dansk firma, der leverer finansielle IT løsninger og ekspertise til kapitalforvaltere verden over. Det drejer sig bl.a. om banker, nationalbanker, pensionskasser, fondsforvaltere, investeringsforeninger, og forsikringsselskaber.

SimCorps kerneprodukt hedder SimCorp Dimension.
Øvrige produkter er SimCorp Coric, SimCorp Gain, og SimCorp Sofia.

SimCorp blev grundlagt i 1971 og har hovedkvarter i København. Firmaet har datterselskaber i en række lande, dels i Norden, dels i Belgien, Tyskland, Østrig, Schweiz, Storbritannien, Ukraine, Hong Kong, Australien, Singapore, Japan, Frankrig, og USA.

I november 2008 er SimCorp flyttet til nye lokaler på den nye tøjhusgrund på Amager.

SimCorp har ca. 1950 ansatte, hvoraf knap halvdelen sidder i København.

Selskabet er børsnoteret på NASDAQ OMX Nordic Exchange.

I april 2023 indgav det tyske selskab Deutsche Börse et bud på 29 milliarder kroner for overtagelse af SimCorp svarende til en præmie på 39 procent.
Simcorps bestyrelse anbefalede enstemmigt at acceptere tilbuddet.

Referencer

Eksterne links 
 SimCorp  – SimCorps officielle hjemmeside
 SimCorp Dimension 

It-virksomheder i Danmark
Etableret i 1971
OMX Copenhagen Large Cap
Maines flag

Maines flag er blåt med delstatens segl i midten. Seglet har et skjold, som viser en elg og et grantræ. Over skjoldet står mottoet DIRIGO ("jeg viser vej") samt en sekstakket stjerne. Disse henviser til Nordstjernen og delstatens nordlige beliggenhed. Træet er et frihedssymbol, som særligt benyttes i New England. Skjoldet flankeres af en bonde og en sømand, repræsentanter for delstatens traditionelle næringsveje. Delstatsseglet har ikke specificerede officielle farver, så variationer i udførelsen kan forekomme. Flaget er i størrelsesforholdet 26:33. Det blev vedtaget indført 24. februar 1909.

Maines flag er modelleret efter militære faner fra tiden før og under den amerikanske borgerkrig. For Maines vedkommende var disse enten blå med delstatsseglet eller havde røde og hvide striber som USA's flag og delstatsseglet på blåt i kantonen. 

Også delstaterne Pennsylvania, Connecticut, South Carolina, New Hampshire, Virginia, New York, Vermont, Kentucky, Indiana, Michigan, Wisconsin, Minnesota, Oregon, Kansas, Nevada, Nebraska, North Dakota, Montana, Idaho, Utah og Alaska har delstatsflag med blå flagdug. Louisiana, Oklahoma og South Dakota benytter en noget lysere blåfarve i deres delstatsflag, mens Delawares delstatsflag har en lysere, gråblå farvetone. I Maines flag skal blåfarven tilsvare den, som benyttes i USA's flag.

Nordstjernen som symbol genfindes i to andre nordlige delstaters flag: Alaska og Minnesota.

Søfartsflag 
Maine har et eget flag for brug til søs. Dette blev indført 21. juli 1939 og har hvid flagdug. På dugen er der indsat et grantræ med et anker stillet på skråt i midten med mottoet dirigo over og delstatens navn under.

Tidligere flag 
Det første officielle delstatsflag blev vedtaget indført 21. marts 1901. Dette havde lys brun (beige) flagdug, grantræ i grønt og brunt i midten og en blå stjerne i kantonen. Symbolikken var også i dette knyttet til frihedstræet og Nordstjernen.

Litteratur 
 Whitney Smith: The Flag Book of the United States — The Story of the Stars and Stripes and the Flags of the Fifty States, 1970

Eksterne henvisninger 
Maine State Flag  af David Martucci 

USA's delstatsflag
Maine
Leon Rappaports villa

Leon Rappaports villa (polsk Willa Leona Rappaporta) ligger ved 1905 revolutionens gade 44 i Łódź. Villaen blev rejst i art nouveau i årene 1904-1905 efter tegninger af Dawid Lande til handelsmanden Leon Rappaport. Arkitekten kan imidlertid også have været Gustaw Landau-Gutenteger, siden bygningens udsmykningsstil er karakteristisk for den sidstnævnte. 

Villaen er opført i røde mursten og har form som bogstavet "L". Elevationen er udsmykket med plantemotiver (kastanje- og egeblade, fyrretræskogler og solsikker). Art nouveau-motiver findes også i vinduesgitrene og indgangsporten.

Bygninger, konstruktioner og anlæg i Łódź
Perser (kat)

Perserkatten (persisk: گربه ایرانی) er en langhåret katterace karakteriseret ved dets runde hoved og flade næse. Det er en af de ældste avlede katteracer i verden og indtil for nylig mente man, at racen, som navnet antyder, oprindeligt stammer fra Persien (Iran). Men i august 2014 blev der på den 10. verdenskongrens for husdyrproduktion (WCGALP ) fremvist et studie fra University of Michigan, som viste et slægtskab med den russiske huskat. Perserens indtog i Europa krediteres til italieneren Pietro Della Valle.

Sort perser 
Selvom denne race har en usædvanlig historie, der strækker sig tilbage til det 16. århundrede, og skønt den var en af de første katte, der fik officiel anerkendelse, er den sorte perser et relativt sjældent dyr. Problemerne med at skabe en fuldstændig sort, uden spor af rust eller smoke, har gjort pragteksemplarer meget dyre. Pelsen kræver særlig pleje og opmærksomhed: Damp kan give pelsen et brunligt skær, og for meget sol vil ofte blege farven. Den sorte perser udgør en loyal og hengiven ven, selvom den kan være mistænksom overfor fremmede. Den siges at være mere livlig end dens hvide modpart.

Historie 
Tidligere sorte persere udviste ofte angoratræk, som nu er blevet succesfuldt udavlet. 2. Verdenskrig afbrød avlsprogrammer i Europa, men ikke i USA, hvor en sort perser er blevet kåret til "Årets Kat" tre gange.

Katteracer
New Town

New Town kan henvise til:

Steder

Australien 
 New Town, South Australia, en bydel af Kadina
 New Town, Tasmanien, en bydel af Hobart

Ghana 
 New Town, Ghana, Western Region

Indien 
 New Town, Kolkata

Japan 
 Tama New Town, Tama, Tokyo
 Senboku New Town, Osaka

Pakistan 
 New Town, Karachi, også kaldet Binori Town

Storbritannien 
 New Town, Birmingham, en indre by distrikt af Birmingham
 New Town, Luton, et distrikt af Luton
 New Town, Southampton, et distrikt i Southampton
 New Town, Walsall, et distrikt i Walsall
 New Town, Enford, Wiltshire
 New Town, Ramsbury, Wiltshire
 New Town, Edinburgh, indre by af Edinburgh

USA 
 New Town (Jacksonville), et kvarter i Jacksonville, Florida
 New Town (Key West), et kvarter i the City of Key West, Florida
 New Town, Georgia
 New Town, Missouri
 New Town, North Dakota

Zimbabwe 
 New Town, Kwekwe, en bydel af Kwekwe

Se også 
 Planlagt by (engl. New Town)
 Newtown
Planlagt by

En planlagt by eller ny by eller New Town er en by eller et byområde, som er blevet planlagt fra begyndelsen af og som er vokset frem mere eller mindre i tråd med planen. Flere af verdens hovedstæder er sådanne planlagte byer, blandt andet Washington D.C., Canberra, Brasília og Islamabad. 

Planlagte byer findes også i en række tidligere kolonier, ikke mindst i Nord- og Sydamerika. 

I Storbritannien bruges betegnelsen new town på planlagte byer, som blev grundlagt i det 20. århundrede for at aflaste storbyerne. Eksempler på disse byer er Telford og Milton Keynes.

New Town-konceptet kan bruges ved anlæggelse af byer eller bydele. Når man anlægger en by eller bydel efter dette princip, anlægger man først trafik-infrastrukturen (såsom jernbanestrækninger, veje, busruter mv.) før selve bygningerne i byen. Ved at sikre gode trafikale forbindelser til den nye by eller bydel er det meningen, at firmaer skal være villige til at bygge egne nye bygninger, og på den måde skabe bydelen.

Kølvrå var den første danske by, der blev etableret efter en præcis plan. Ørestad er anlagt efter "New Town"-konceptet, og Metroen udgør en væsentlig del af den trafikale infrastruktur.

Havebyplanlægning
Byplanlægning
Arsuk

{{Kortpositioner
 |Grønland
 |label=Arsuk
 |billedtekst = Arsuks placering i Grønland <small>(61°10'30N,48°27'V)</small>
 |marksize=5
 |bredde_ret=N | bredde_grad=61 | bredde_min=10 | bredde_sec=30
 |længde_ret=W | længde_grad=48 | længde_min=27 | længde_sec=00
 |position=right
 |width=200
 |float=right
}}
Arsuk "det elskede sted" er en bygd i Sydgrønland beliggende ca. 134 km fra Paamiut ved Arsukfjorden. Bygden tilhører Paamiut Præstegæld og Sermersooq Kommune. Den ligger ved den nordlige indsejling til Arsukfjorden, helt ude ved havet i læ for nordenvinden ved foden af Arsukfjordens vartegn, det 1418 meter høje Kungnait fjeld.

Ikke langt fra Arsuk, ligger Ivittuut, og sejler man et lille stykke videre mod syd, kommer man til Grønnedal.

Bygden, der har ca. 170 beboere, blev grundlagt den 1. september 1805.

Geologisk er området uhyre interessant med nogle af de ældste bjergkæder i verden.

I Arsuk er der to steder man kan handle. Den store butik, er en del af butikskæden "Pilersuisoq". Det andet sted, er en lille kiosk, der lokalt kaldes: "Ceci´s"

Arsuk har ikke egen læge, så lægen i Grønnedal sejlede dertil en gang hver anden uge. Sejlturen foregik i Grønnedals stationsfartøj, som varen ombygget glasfiberfiskekutter. Grønnedal er under afvikling og uden læge.

Lige uden for Arsuk, ligger Suffi. Det danske navn for dette sted er Fortuna havn. I Suffi er der 3 fåreholdersteder. Går, eller sejler man forbi Suffi, kommer man til Kuunnaait, hvor det store, stolte fjeld strækker sig mod skyerne. Her er der gode muligheder, for at samle de såkaldte "månesten". For foden af Kuunnaatfjeldet, er der i øjeblikket ved at blive lavet marker, og det er planen at der skal bygges et nyt, og mere moderne fåreholdersted.

Bluie West Two
Under 2. verdenskrig havde amerikanerne en base i nærheden Arsuk/Ivittuut som en del af de amerikanske forsvarsanlæg i Grønland. Amerikanerne kaldte stedet Bluie West Two.

Eksterne henvisninger 

Arsukfjordens hjemmeside
US installationer i Grønland under 2. verdenskrig.

Bygder i Sermersooq Kommune
USA's militæranlæg på Grønland
Lem (anatomi)

Et lem er en arm eller et ben, dvs. det, der i lægesprog anføres som henholdsvis en over- og underekstremitet. I erotikken bruges betegnelsen lem ofte om en penis.

En ekstremitet er en medicinsk betegnelse for lemmer, for eksempel arme (overekstremiteter) og ben (underekstremiteter).
Af latin: extremus: yderst: det yderste stykke.

Bevægeapparatets anatomi
Lagtingsvalget 1912

Lagtingsvalget på Færøerne 1912 blev afholdt 2. februar 1912 - der var kun valg i den sydlige del af landet. Sambandsflokkurin gik 20% tilbage, men mandatfordeligen mellem de to partier forblev alligevel uændret.

Resultater

Eksterne Henvisninger 
Hagstova Føroya — Íbúgvaviðurskifti og val (Færøsk statistik)

1912
Politiske valg i 1912
Lagtingsvalget 1914

Lagtingsvalget på Færøerne 1914 blev afholdt 2. februar 1914 - der var kun valg i den nordlige del af landet. Sjálvstýrisflokkurin gik godt 5% frem og vandt et mandat fra Sambandsflokkurin.

Resultater

Eksterne Henvisninger 

Hagstova Føroya — Íbúgvaviðurskifti og val (Færøysk statistik)

1914
Politiske valg i 1914
Lagtingsvalget 1916

Lagtingsvalget på Færøerne 1916 blev afholdt 28. februar 1916 - der var kun valg i den sydlige del af landet. Sjálvstýrisflokkurin gik 4,5% frem og vandt et mandat fra Sambandsflokkurin, mens en uafhængig kandidat for først gang siden 1906 blev valgt. Sambandsflokkurin tabte således to mandater og havde ikke længere flertal i tinget. Valget var det sidste uden afstemning i hele landet.

Resultater 

Bemærk valgordningen som kunne (som i 1916-valget) give mandatfordeling der ikke svarede til stemmerne.

Eksterne Henvisninger 

Hagstova Føroya — Íbúgvaviðurskifti og val (Færøysk statistik)

1916
Politiske valg i 1916
Oberkotzau

Oberkotzau er en købstad (markt) i Landkreis Hof i den nordøstlige del af den bayerske regierungsbezirk Oberfranken i det sydlige Tyskland. Den ligger cirka 5 kn. syd for byen Hof.

Geografi 
Den lille flod Schwesnitz, der er en biflod til Schwarza, løber gennem byen.
I kommunen er der ud over Oberkotzau seks landsbyer:

Eksterne henvisninger
Regnitzlosau

Regnitzlosau er en kommune i Landkreis Hof i den nordøstlige del af den bayerske regierungsbezirk Oberfranken i det sydlige Tyskland. Kommunen ligger i landskabet Vogtland i grænsetrekanten, Dreiländerecks, mellem Bayern, Sachsen og Böhmen.

Kommunen er medlem af det tjekkisk-tyske samarbejde Freunde im Herzen Europas (Venner i Europas Hjerte).

Geografi 
Floden Regnitz løber gennem byen og kommunen.
I kommunen ligger ud over Regnitzlosau disse landsbyer og bebyggelser:

Eksterne henvisninger 

 Geschichte auf der Seite der Evangelisch-Lutherischen Kirchengemeinde 
 HP der Vereinigung "Freunde im Herzen Europas" 
 Das Vogtland – bayerisch (oberfränkisch) – böhmisch – sächsisch – thüringisch
Lagtingsvalget 1918

Lagtingsvalget på Færøerne 1918 blev afholdt 24. april 1918.

Stemmeret for kvinder blev indført på Færøerne i 1916, og lagtingsvalget i 1918 var første gang de kunne bruge denne ret.

Resultater 

Bemærk valgordningen som kunne give ulige mandatfordeling i forhold til tilslutningen.

Ekstern henvisning 
Hagstova Føroya — Íbúgvaviðurskifti og val (Færøsk statistik)

1918
Politiske valg i 1918
Lagtingsvalget 1920

Lagtingsvalget på Færøerne 1920 blev afholdt 10. november 1920.

Resultater

Eksterne Henvisninger 

Hagstova Føroya — Íbúgvaviðurskifti og val (Færøsk statistik)

1920
Politiske valg i 1920
Lagtingsvalget 1924

Lagtingsvalget på Færøerne 1920 blev afholdt 22. januar 1920.

Antallet af repræsentanter i Lagtinget blev øget fra 20 til 23 fra valget i 1924.

Resultater

Eksterne Henvisninger 

Hagstova Føroya — Íbúgvaviðurskifti og val (Færøysk statistikk)

1924
Politiske valg i 1924
Lagtingsvalget 1928

Lagtingsvalget på Færøerne 1928 blev afholdt 23. januar 1928.

Javnaðarflokkurin stillede til valg for første gang.

Resultater

Eksterne Henvisninger 

Hagstova Føroya — Íbúgvaviðurskifti og val (Færøsk statistik)

1928
Politiske valg i 1928
Lagtingsvalget 1932

Lagtingsvalget på Færøerne 1932 blev afholdt 19. januar 1932.

Antallet af repræsentanter i Lagtinget blev reduceret fra 23 til 21 ved valget i 1932.

Loysingarflokkurin stillede til valg for første gang.

Resultater

Eksterne Henvisninger 

Hagstova Føroya — Íbúgvaviðurskifti og val (Færøsk statistik)

1932
Politiske valg i 1932
Lagtingsvalget 1936

Lagtingsvalget på Færøerne 1936 blev afholdt 28. januar 1936.

Antallet af repræsentanter i Lagtinget blev øget fra 21 til 24 ved valget i 1936.

Vinnuflokkurin stillede til valg for første og eneste gang.

Resultater

Eksterne Henvisninger 

Hagstova Føroya — Íbúgvaviðurskifti og val (Færøsk statistik)

1936
Politiske valg i 1936
Lagtingsvalget 1940

Lagtingsvalget på Færøerne 1940 blev afholdt 30. januar 1940.

Fólkaflokkurin stillede til valg for første gang.

Resultater 

NB: Vinnuflokkurin, der indgik i Fólkaflokkurin, havde haft to tingmænd i de forrige Lagting. Selvom partiet var nystiftet, havde det derfor allerede repræsentation.

Eksterne Henvisninger 

Hagstova Føroya — Íbúgvaviðurskifti og val (Færøsk statistik)

1940
Politiske valg i 1940
Lagtingsvalget 1943

Lagtingsvalget på Færøerne 1943 blev afholdt 24. august 1943.

Antallet af repræsentanter i Lagtinget blev øget fra 24 til 25.

Resultater 

Fólkaflokkurin fordoblede antallet af mandater og blev dermed det største parti i lagtinget.
Sjálvstýrisflokkurin kunne ikke omsætte tilslutningen i nogen kredse til mandater, trods 10,4 % af stemmerne totalt, og blev dermed stående uden repræsentanter i Lagtinget for første gang.

Eksterne Henvisningr 

Hagstova Føroya — Íbúgvaviðurskifti og val (Færøsk statistik)

1943
Politiske valg i 1943
Lagtingsvalget 1945

Lagtingsvalget på Færøerne 1945 blev afholdt 6. november 1945.

Antallet af repræsentanter i Lagtinget blev reduceret fra 25 til 23.

Resultater

Eksterne Henvisninger 

Hagstova Føroya — Íbúgvaviðurskifti og val (Færøsk statistik)

1945
Politiske valg i 1945
Norsk Republikansk Allianse

Norsk Republikansk Allianse, forkortet NRA, er et norsk politisk parti som stillede til valg i Sør-Trøndelag i 2005, hvor det fik 92 stemmer. Partiet forsøgte også forgæves at stille op i flere andre fylker.

NRA blev grundlagt af en tidligere Senterparti politiker, officeren og godsejeren Erlend Skattem fra Storfosna. Blandt partiets udtalte forbilleder er Kåre Willoch, Vladimir Putin og Lee Iaccoca. Afskaffelse af monarkiet er blandt mærkesagerne. Partiet ønsker også billigere mad og benzin, og er skeptiske overfor indvandring af frygt for, at de norske kulturværdier vil forsvinde. NRA er også mod norsk krigsdeltagelse i udlandet og ser skeptisk på den måde NATO har udviklet sig på efter terrorangrebet den 11. september 2001.

Republikansk Allianse
Rust in Peace

Rust in Peace er Megadeths fjerde studiealbum, og bliver af mange betragtet som et af Megadeths bedste album, sammen med Peace Sells... But Who's Buying?.

Spor 
 "Holy Wars... The Punishment Due" – 6:36
 "Hangar 18" – 5:14
 "Take No Prisoners" – 3:28
 "Five Magics" – 5:24
 "Poison Was the Cure" – 2:58
 "Lucretia" – 3:58
 "Tornado of Souls" – 5:22
 "Dawn Patrol" – 1:50
 "Rust in Peace... Polaris" – 5:36

Bonusspor på genudgivelsen 
  "My Creation" – 1:36
 "Rust in Peace... Polaris (demo)" – 5:25
 "Holy Wars... The Punishment Due (demo)" – 6:16
 "Take No Prisoners (demo)" – 3:23

Megadeth-album
Album fra 1990
Cryptic Sounds: No Voices in Your Head

Cryptic Sounds: No Voices in Your Head er en instrumental ep udgivet af Megadeth i 1998 i Japan og Argentina, samt i Sydkorea som en bonus-cd til Cryptic Writings.

Vokal på de fem sange, som er fra Cryptic Writings, er blevet erstattet af guitarmelodier, mens "She-Wolf" blev fuldstændigt lavet om så den første halvdel af sangen blev spillet i spansk akustisk stil.

Spor
 "Almost Honest" – 4:14
 "Vortex" – 3:21
 "Trust" – 5:30
 "A Secret Place" – 5:29
 "She-Wolf" – 3:07

Megadeth-album
Album fra 1998

he:Cryptic Writings#Cryptic Sounds
Psilotaceae

Psilotaceae en en familie af tropiske til subtropiske karsporeplanter, den eneste familie i ordnen Psilotales. Det er en gruppe af små buskagtige planter fra de tørrere tropiske områder, nogen er epifytter. De formerer sig ved sporer ligesom bregner, har ingen blade og ingen egentlige rødder og betragtes generelt som meget primitive.

Familien omfatter 2 slægter, hvoraf Tmesipteris er relativt nyopdaget.

 Psilotum (2 arter, tropiske til subtropiske områder undt. i Afrika)
 Tmesipteris (2-3 arter, Australien, New Zealand og Ny Caledonien)

Plantefamilier
Karsporeplanter
Bregner
Trust (Megadeth-single)

"Trust" er den første sang på Megadeth's syvende studiealbum Cryptic Writings. Den blev udgivet som single 8. maj 1997 på både engelsk og spansk. Sangen blev ofte spillet i radioen og på MTV og nåede førstepladsen på Billboard Mainstream Rock Tracks, hvilket gjorde den til Megadeths mest succesfulde single til dato, fulgt af "Breadline" og "Crush 'Em" fra opfølgeralbummet Risk, som begge blev nr. 6 på samme liste. Den kom senere med på begge opsamlingsalbum, Capitol Punishment og Back to the Start, samt bokssættet Warchest.

Sangen blev nomineret til en Grammy i januar 1998 for Best Metal Performance.

Spor 
 "Trust" – 5:13
 "A Secret Place" – 5:31
 "Tornado of Souls" (live) – 5:55
 "À Tout le Monde" (live) – 4:52

Fodnoter 

Megadeth-singler
Singler fra 1997
Børnehjem

Et børnehjem er en institution for børn der er forældreløse eller hvis forældre ikke er i stand til at tage sig af dem.

Eksterne link 
 www.boernehjem.nu
 Københavns kommunes børnehjem gennem tiden

Se også 
 Vajsenhus

 
Familie
Fiat Bravo/Brava

Fiat Bravo/Brava har flere betydninger:
 Fiat Bravo (1995−2001 og 2007−2014)
 Fiat Brava (1995−2001)
Juleø-brillefugl

Juleø-brillefuglen () findes kun på Juleøen, hvor den er truet. Man regner med, at der kun er omkring 20.000 juleø-brillefugle tilbage, men der bliver færre og færre af dem pga. indførelsen af myrearten Anoplolepis gracilipes, som ændrer hele juleøens miljø, eftersom de hurtigt breder sig og indirekte dræber træer ved at spise skjoldlus (Coccoidea), samt at de angriber og dræber fugleungerne.

Eksterne henvisninger 

 Juleø-brillefuglen  – (på engelsk)

Fugle fra Australien
Det Indiske Oceans fugle
Spurvefugle
Rehau

Rehau er en by i Landkreis Hof i den nordøstlige del af den bayerske regierungsbezirk Oberfranken i det sydlige Tyskland.

Geografi 
Rehau ligger i nogle bakker , der er udløbere af den nordlige del af Fichtelgebirge, ved foden af det 827 meter høje Großer Kornberg i den nordøstlige del af Oberfranken. Byen ligger kun ca. tre kilometer fra grænsen til Tjekkiet, og ni kiolometer fra grænsen til Sachsen . Indtil 1972 var Rehau kreisstadt i en landkreis af samme navn i området Hochfranken :de:Hochfranken. Ved områdereformen i 1978 blev kommunen udvidet med 5 tidligere selvstændige kommuner.

Gennem Rehau løber floden Perlenbach.

Inddeling 
I Rehau ligger landsbyerne og bebyggelserne Dobeneck, Faßmannsreuth med 386, Fohrenreuth med 81, Eulenhammer med 27, Kühschwitz med 79, Neuhausen med 81, Schönlind med 80, Pilgramsreuth med 291, Wurlitz med 176 og Woja mit 31 indbyggere. Rehau selv har 8627 indbyggere.
Kambregne-slægten

Kambregne-slægten (Blechnum) er en slægt med 150-220 arter i Kambregne-familien. Planterne er 10-100 cm høje med blade i en tydelig roset. Nogle af arterne vokser på vulkankratere, bl.a. på Island. I Skandinavien forekommer kun arten Kambregne (Blechnum spicant), omend enkelte andre arter (f.eks. B. penna-marina) dyrkes som prydplanter.

Slægten er mest udbredt i tropiske områder på den sydlige halvkugle, mens kun nogle få arter findes i de tempererede områder. De fleste arter er urteagtige, men nogle få (f.eks. B. buchtienii and B. schomburgkii i Ecuador) er træ-bregner med stængler op til 3 m høje.

 Kambregne (Blechnum spicant)

Bregner
Haveplanter
Kambregne

 
Kambregne (Blechnum spicant) eller undertiden kaldet almindelig kambregne er en bregne, der vokser på skyggede og fugtige skråninger i skove og krat. Det er den eneste art i Kambregne-familien som vokser i Skandinavien.

Beskrivelse 
Kambregne adskiller sig en del fra de fleste andre bregner i Danmark, og er derfor nem at kende. Bladene er 10-40 cm lange og slankt lancetformede med korte sideflige – på den måde ligner bladet en grov dobbeltsidet kam, hvoraf navnet. De vintergrønne blade står op fra en kort opstigende jordstængel i rosetform og er lidt læderagtige. De sporehusbærende blade er mere oprette og sidefligene er smallere og med større mellemrum.

Højde x bredde: 0,30 x 0,40 m.

Hjemsted 
Hist og her i Jylland, sjælden på Øerne. Fugtige skråninger og grøfter i skove og krat. Ret almindelig i øvrige Norden, særlig Vest-Norge og Sydvest-Sverige.

I Glencoe Special Area of Conservation, dvs. i Glen Etive og Coire Gabhail skovområdet på sydsiden af Glen Coe, som ligger 10 km sydsydøst for Fort William i den vestlige del af det skotske højland, vokser arten i våde og græsfyldte, lyse skove sammen med bl.a. angelik, blåtop, alm. gedeblad, bredbladet mangeløv, butbladet tørvemos, dunbirk, hundehvene, kratviol, krybende hestegræs og prydbregnemos

Anvendelse 
Arten ses hist og her brugt som haveplante i skovbundsbede.

Note

Eksterne henvisninger

Kilder 
 Signe Frederiksen et al., Dansk flora, 2. udgave, Gyldendal 2012. .

Flerårige urter
Bregner
Stedsegrønne
Planter i Danmark
Skovbundsplanter
Haveplanter
Schauenstein

Schauenstein er en by i Landkreis Hof i den nordøstlige del af den bayerske regierungsbezirk Oberfranken i det sydlige Tyskland. Den er administrationsby for Verwaltungsgemeinschaft Schauenstein.

Geografi 
Schauenstein ligger ved østenden af Naturpark Frankenwald. Hovedbyen Schauenstein hæver sig øst for floden Selbitz, og også løber gennem landsbyerne Volkmannsgrün og Uschertsgrün.

Landsbyer, og bebyggelser med indbyggertal 
Ud over Schauenstein med 1.313 indbyggere, er der i kommunen:

Frankenwald